"Абџьар ахархәара азин змои измами реилыргаразы иаҭахуп азакәан. Ари азҵаара акырӡа иалацәажәахьеит, аха аус анагӡара аҟынӡа анагара даара иуадаҩхеит. Ажәлари аҳәынҭқарреи абџьар зыхәҭои изыхәҭами еилырганы аҭыԥ ақәҵара иазырхоуп азакәан", - ҳәа азгәеиҭеит Гәниа.
Адепутат иҳәеит, азакәан аҿы ишарбо абџьарқәа реиԥшымзаарала урҭ рныҟәгареи, рыҵәахреи азин змоу. Атапанча акәзар, Гәниа иажәақәа рыла, уи аахәареи аныҟәгаразы азин змоу ауаҩы арра далгахьазароуп, 27 шықәса дреиҵымзароуп, аха уи азин уоурц ирацәаны ашәҟәқәа еизгатәуп, амедициантә комиссиа дахысроуп, ҳәа еиҭеиҳәеит адепутат.
Иаҳа инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы, мамзаргьы аудиофаил аҿы.